Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 350

5. A szakmai vizsga értékelése A vizsgázó az egyes vizsgarészeken elért teljesítménye alapján szakmai elméletbõl és szakmai gyakorlatból kap osztályzatot. A szakmai elméleti vizsga értékelése: A szakmai elmélet osztályzatát az írásbeli és a szóbeli vizsgarészen kapott érdemjegyek alapján kell meghatározni. — Az írásbeli vizsgarész érdemjegyét az alábbiak szerint kell megállapítani: = Az írásbeli vizsga tantárgyait külön-külön, 1—5-ig terjedõ érdemjeggyel kell értékelni. A tantárgyak érdemjegyeinek számtani átlaga adja az írásbeli vizsgarész érdemjegyét. Tört átlag esetén a szakmai ismeretek vizsgatárgy érdemjegye felé kell kerekíteni. = Elégtelen írásbeli vizsga esetén a vizsgázó folyathatja a vizsgát, az elégtelenre minõsített vizsgatárgyból a következõ vizsgaidõszakban javíthat. — A szóbeli vizsgarész érdemjegyét az alábbiak szerint kell megállapítani: = A vizsgázó teljesítményét tantárgyanként, 1—5-ig terjedõ érdemjeggyel értékelik. = Sikertelen a szóbeli vizsga, ha a vizsgázó bármely szóbeli vizsgatárgyból elégtelen érdemjegyet kapott. A szakmai elmélet osztályzatát az írásbeli vizsgarészen kapott érdemjegy és a szóbeli vizsgarészen tantárgyanként külön-külön kapott érdemjegyek alapján kell meghatározni. Tört átlag esetén az írásbeli vizsgarész érdemjegye felé kell kerekíteni. Eredménytelennek kell tekinteni az elméleti vizsgát, ha a jelölt az írásbeli vizsgára vagy a szóbeli vizsga tantárgyainak bármelyikére elégtelen érdemjegyet kapott. A szakmai gyakorlati vizsga értékelése: — A vizsgázó teljesítményét vizsgarészenként, 1—5-ig terjedõ érdemjeggyel kell értékelni. — A technológiai feladat eredményét az alkalmazhatóság, a szakszerû munkavégzés, a minõségi elõírások figyelembevételével — a kiadott útmutatók alapján — egyetlen, 1—5-ig terjedõ érdemjeggyel kell értékelni. — A tervezési feladat eredményét egyetlen érdemjeggyel (több feladat esetén ezek kerekített átlagával) kell értékelni. A részérdemjegyek között elégtelen nem lehet. Ha egy vagy több részérdemjegy elégtelen, a tervezési feladatot eredménytelennek kell minõsíteni. — A szakdolgozat eredményét egyetlen, 1—5-ig terjedõ érdemjeggyel kell értékelni. — A szakmai gyakorlati vizsga eredményét a technológiai feladat 40%, a tervezési feladat 30%, a szakdolgozat 30% súlyozott számtani átlag értékének a technológiai feladat érdemjegye felé kerekített értékeként kell meghatározni. Eredménytelennek kell értékelni a gyakorlati vizsgát, ha a gyakorlati vizsga valamelyik részérdemjegye elégtelen. A szakmai vizsga értékelése: Eredményes vizsgát tett az a jelölt, aki minden vizsgarész követelményét legalább elégséges szinten teljesítette. A szakmai elméleti és/vagy gyakorlati vizsgarész eredménytelensége esetén az eredménytelen vizsgarész tantárgyából a jelölt a következõ vizsgaidõszakban javítóvizsgát tehet. V. Egyéb tudnivalók A szakképzés megkezdésének feltételei: — iskolai elõképzettség: érettségi vizsga — szakmai alkalmassági követelményeknek kell megfelelni, — szakmai elõképzettség: 33 5262 08 Kishajó- és csónaképítõ, vagy 33 5262 03 Csónaképítõ szakképesítés. * * *

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes